เทศบัญญัติเทศบาลตำบลตาจงเทศบัญญัติเทศบาลตำบลตาจงเรื่องการบริหารกิจการประปาชุมชนพ.ศ.๒๕๕๐[๑] โดยที่เป็นการสมควรตราเทศบัญญัติเทศบาลตำบลตาจงเรื่อง การบริหารกิจการประปาชุมชน ขึ้นใช้บังคับอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยพระราชบัญญัติเทศบาล (ฉบับที่๕) พ.ศ. ๒๕๑๐ โดยความเห็นชอบของสภาเทศบาลตำบลตาจงและโดยความเห็นชอบของผู้ว่าราชการจังหวัดบุรีรัมย์จึงตราเทศบัญญัติเทศบาลตำบลตาจงขึ้นไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลตาจงเรื่อง การบริหารกิจการประปาชุมชน พ.ศ. ๒๕๕๐ข้อ ๒ ให้ใช้เทศบัญญัตินี้ ในเขตเทศบาลตำบลตาจงตั้งแต่วันที่ ๑ ตุลาคม พ.ศ. ๒๕๕๐ เป็นต้นไปข้อ ๓ ในเทศบัญญัตินี้เทศบาล หมายความว่า เทศบาลตำบลตาจงกิจการประปา หมายความว่า การประปาชุมชนในเขตเทศบาลตำบลตาจงซึ่งต้องระบุชื่อชุมชนอันเป็นที่ตั้งและหรือชุมชนที่ร่วมใช้บริการคณะกรรมการ หมายความว่า คณะกรรมการบริหารกิจการประปากรรมการ หมายความว่า กรรมการบริหารกิจการประปาสมาชิก หมายความว่า สมาชิกผู้ใช้น้ำของกิจการประปาเจ้าหน้าที่ หมายความว่า เจ้าหน้าที่ของกิจการประปาโดยการคัดเลือกของคณะกรรมการ ซึ่งรับผิดชอบดูแลระบบประปา การจัดเก็บน้ำประปาการจัดทำบัญชีอื่น ๆ ตามที่คณะกรรมการกำหนดหมวด๑การบริหารกิจการประปา ข้อ ๔ กิจการประปาเป็นทรัพย์สินของเทศบาลตำบลตาจงโดยมอบให้คณะกรรมการบริหารกิจการประปาดำเนินการบริหารจัดการตามที่กำหนดไว้ในเทศบัญญัตินี้ และตามระเบียบข้อบังคับของกิจการประปา ซึ่งระเบียบข้อบังคับของกิจการประปาต้องผ่านความเห็นชอบของสมาชิกผู้ใช้น้ำประปาอย่างน้อยครึ่งหนึ่งของจำนวนสมาชิกผู้ใช้น้ำประปาโดยต้องไม่ขัดกับเทศบัญญัติฉบับนี้และให้กำหนดวันที่มีผลบังคับใช้ด้วยข้อ ๕ คณะกรรมการต้องได้รับการคัดเลือกจากสมาชิกผู้ใช้น้ำข้อ ๖ การประชุมสมาชิกผู้ใช้น้ำต้องมีสมาชิกเข้าประชุมเกินครึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมข้อ ๗ ในการนัดประชุมครั้งแรกหากมีผู้เข้าประชุมไม่เกินครึ่งหนึ่งของจำนวนสมาชิก ผู้ใช้น้ำทั้งหมดให้นัดประชุมครั้งที่สองต่อไปและหากนัดประชุมครั้งที่สองสมาชิกไม่ครบองค์ประชุมอีก ให้ถือว่าสมาชิกที่มาประชุมครบองค์ประชุมหมวด๒อำนาจสิทธิ และหน้าที่ของคณะกรรมการบริหารกิจการประปาชุมชน ข้อ ๘ คณะกรรมการ จะต้องเป็นสมาชิกผู้ใช้น้ำและได้รับการเลือกตั้งจากสมาชิกผู้ใช้น้ำส่วนใหญ่และดำรงตำแหน่งคราวละ ๒ ปีโดยมีกรรมการ ประกอบด้วย(๑) ประธาน(๒) รองประธาน(๓) เลขานุการ(๔) เหรัญญิก(๕) ฝ่ายบัญชี(๖) ประชาสัมพันธ์(๗) กรรมการอื่น ๆ ตามความเหมาะสมข้อ ๙ คณะกรรมการมีอำนาจหน้าที่ ดังนี้(๑) วางระเบียบ ข้อบังคับในการบริหารกิจการประปาโดยผ่านการเห็นชอบของสมาชิกผู้ใช้น้ำ(๒) บริหารกิจการประปา ให้เป็นไปตามระเบียบข้อบังคับ ให้เกิดความก้าวหน้าในการดำเนินการและบริการประชาชนได้อย่างทั่วถึงตลอด๒๔ ชั่วโมง(๓) พิจารณาอนุญาตหรืองดจ่ายน้ำให้แก่สมาชิกหากเห็นว่าจะเป็นผลเสียต่อกิจการประปา ทั้งนี้ให้คำนึงถึงประโยชน์และความอยู่รอดของกิจการประปาเป็นหลัก(๔)จัดทำรายงานผลการดำเนินงานเสนอเทศบาลทุกเดือนและรายงานผลการดำเนินงานให้สมาชิกผู้ใช้น้ำอย่างน้อยปีละ๑ ครั้ง(๕) ควบคุมดูแลการทำงานของเจ้าหน้าที่ของกิจการประปาข้อ ๑๐ สถานภาพของกรรมการเกิดขึ้นเมื่อได้รับเลือกจากสมาชิกผู้ใช้น้ำ และหมดสถานภาพเป็นกรรมการหรือพ้นจากตำแหน่งเมื่อ(๑) ตาย(๒) หมดวาระ(๓) ลาออก(๔) สมาชิกมีมติให้ออกหมวด๓สิทธิและหน้าที่ของสมาชิกผู้ใช้น้ำ ข้อ ๑๑ สมาชิกผู้ใช้น้ำ ต้องปฏิบัติตามระเบียบข้อบังคับของกิจการประปา มีสิทธิและหน้าที่ ดังนี้(๑)แสดงความคิดเห็นและให้ความร่วมมือในการบริหารงานของคณะกรรมการ(๒)มีสิทธิและหน้าที่ในการเป็นเจ้าของประปาโดยเท่าเทียมกัน(๓)มีสิทธิได้รับผลประโยชน์อันควรจะได้รับจากการบริหารประปาโดยเท่าเทียมกัน(๔) มีสิทธิได้รับคัดเลือกเป็นกรรมการบริหารกิจการประปาหมวด๔สิทธิและหน้าที่ของเจ้าหน้าที่ของกิจการประปา ข้อ ๑๒ เจ้าหน้าที่ของกิจการประปา ได้แก่บุคคลที่คณะกรรมการคัดเลือกให้รับผิดชอบ ดูแล ระบบประปา และหรือการจัดเก็บค่าน้ำและหรือการจัดทำบัญชี และหรือเป็นช่างประจำการประปาโดยได้รับค่าจ้างตามที่คณะกรรมการกำหนดซึ่งต้องได้รับความเห็นชอบจากเทศบาลมีหน้าที่ ดังนี้(๑) ดำเนินการผลิตน้ำประปาตามหลักวิชาการ(๒) ดำเนินการดูแล รักษาระบบการจ่ายน้ำประปาบริการน้ำได้ตลอด ๒๔ ชั่วโมง(๓)ดำเนินการซ่อมแซมและแก้ไขปัญหาที่เกิดขึ้นในระบบประปา(๔) ดำเนินการให้เป็นไปตามที่คณะกรรมการหรือกรรมการที่รับผิดชอบมอบหมาย(๕) รายงานปัญหาที่เกิดขึ้นให้คณะกรรมการทราบเพื่อจะได้รายงานให้เทศบาลได้รับทราบเพื่อพิจารณาให้คำแนะนำช่วยเหลือหมวด๕การใช้น้ำ ข้อ ๑๓ สมาชิกผู้ใช้น้ำ ได้แก่ บุคคลที่คณะกรรมการอนุญาตให้ใช้น้ำจากกิจการประปาข้อ ๑๔ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการและเมื่อได้รับอนุญาตแล้ว จึงต่อน้ำใช้ได้ข้อ ๑๕ การจ่ายค่าธรรมเนียมการขอใช้น้ำกรณีผู้ใช้น้ำรายใหม่ที่ไม่ได้เป็นสมาชิกของกิจการประปาต้องชำระเงินเป็นค่าธรรมเนียมผู้ใช้น้ำประปารายละ ๑๐๐ บาทข้อ ๑๖ การต่อท่อแยกจากท่อเมนจนถึงมาตรวัดน้ำผู้ใช้น้ำต้องดำเนินการเอง โดยอยู่ในการควบคุมตรวจสอบของเจ้าหน้าที่ของกิจการประปาหรือกรรมการที่ได้รับมอบหมายจากคณะกรรมการมาตรวัดน้ำและอุปกรณ์หลังมาตรวัดน้ำผู้ใช้น้ำเป็นผู้ดำเนินการเอง โดยมาตรวัดน้ำเป็นทรัพย์สินของกิจการประปาส่วนการจัดซื้อหรือจัดหามาตรวัดน้ำและอุปกรณ์ต่าง ๆ ที่นำมาใช้ในระบบประปานั้นผู้ใช้น้ำต้องจัดซื้อหรือจัดหาด้วยตัวเองแต่ต้องได้รับความเห็นชอบจากคณะกรรมการเสียก่อนข้อ ๑๗ การติดตั้งมาตรวัดน้ำจะต้องติดตั้งไว้ในที่เปิดเผย สามารถตรวจสอบได้ตลอด ๒๔ ชั่วโมงหรือห่างจากรั้วไม่เกิน ๑ เมตรข้อ ๑๘ เมื่อติดตั้งมาตรวัดน้ำเรียบร้อยแล้วกิจการประปาจะต้องตีตราผนึกมาตรวัดน้ำไว้ เพื่อป้องกันการขโมยใช้น้ำข้อ ๑๙ ในกรณีที่พบว่า ลวดตีตรามาตรวัดน้ำขาดผู้ใช้น้ำหรือเจ้าของบ้าน จะต้องแจ้ง ให้คณะกรรมการทราบทันทีหากปล่อยทิ้งไว้และคณะกรรมการตรวจพบ ถือว่าผู้ใช้น้ำมีเจตนา ขโมยใช้น้ำกิจการประปาจะงดการจ่ายน้ำชั่วคราวจนกว่าจะมีการตรวจสอบข้อเท็จจริงเป็นที่เรียบร้อยก่อนข้อ ๒๐ การกระทำใด ๆ ที่ทำให้ทรัพย์สินของกิจการประปาเสียหายจะโดยเจตนาหรือไม่ผู้กระทำต้องชดใช้ค่าเสียหายให้แก่กิจการประปาตามจำนวนเงินทั้งหมดข้อ ๒๑ หากผู้ใดมีเจตนาขโมยใช้น้ำโดยไม่ผ่านมาตรวัดน้ำหรือเปลี่ยนแปลงแก้ไขตัวเลขในมาตรวัดน้ำ หรือกระทำการใด ๆก็ตามที่มีเจตนาจะขโมยน้ำของกิจการประปา กิจการประปาจะงดจ่ายน้ำทันทีและจะต้องเสียค่าปรับให้แก่กิจการประปา ตามที่กำหนดไว้ในเทศบัญญัตินี้ข้อ ๒๒ ในกรณีที่น้ำรั่วบริเวณท่อเมนหรือท่อน้ำก่อนผ่านมาตรวัดน้ำกิจการประปาจะเป็นผู้รับผิดชอบในการซ่อมแซมทั้งหมดแต่เจ้าของที่ดินบริเวณที่น้ำรั่ว จะต้องแจ้งให้คณะกรรมการทราบหากนิ่งเฉยจะถือว่ามีเจตนาที่จะไม่ให้ความร่วมมือหรือรับผิดชอบในการบำรุงรักษาข้อ ๒๓ หากผู้ใช้น้ำยกเลิกการใช้น้ำหรือโอนให้ผู้อื่นต้องแจ้งให้กิจการประปาทราบ เป็นลายลักษณ์อักษรและได้รับการอนุญาตจากคณะกรรมการเสียก่อน จึงจะสิ้นสุดการเป็นผู้ใช้น้ำ มิฉะนั้นจะถือว่ายังเป็นผู้ใช้น้ำอยู่ และต้องเสียค่าน้ำตามที่กิจการประปาเรียกเก็บข้อ ๒๔ ผู้ที่ถูกงดการจ่ายน้ำไม่ว่ากรณีใด ๆ ก็ตามหากมีความประสงค์จะใช้น้ำอีก จะต้องเสียค่าธรรมเนียมต่าง ๆ ตามที่กิจการประปากำหนดข้อ ๒๕ เงินค่าน้ำ กิจการประปาจะเรียกเก็บจากผู้ใช้น้ำภายในวันที่๒ ของเดือนข้อ ๒๖ ผู้ใช้น้ำต้องไม่ค้างชำระค่าน้ำเกิน ๖๐ วันหากไม่ชำระภายในกำหนด คณะกรรมการ จะงดจ่ายน้ำชั่วคราวข้อ ๒๗ กิจการประปาจะเรียกเก็บค่าน้ำตามจำนวนตัวเลขที่แสดงในมาตรวัดน้ำในราคาลูกบาศก์เมตรแรกไม่ต่ำกว่า ๑๐ บาท ลูกบาศก์เมตรต่อไปไม่ต่ำกว่า ๕ บาทข้อ ๒๘ กรณีที่มีเหตุอันควรคณะกรรมการสงวนไว้ซึ่งสิทธิและอำนาจที่จะอนุญาต หรือไม่อนุญาต หรืองดจ่ายน้ำให้แก่ผู้ใดก็ได้ ทั้งนี้เพื่อยึดถือประโยชน์และความอยู่รอดของกิจการประปารวมทั้งการบรรเทาสาธารณภัยเป็นสำคัญหมวด๖การเงิน ข้อ ๒๙ รายได้ของกิจการประปา หมายถึง(๑) เงินค่าน้ำ(๒) เงินค่าธรรมเนียม ค่าปรับ(๓) เงินบริจาค(๔) เงินค่ารักษามาตรวัดน้ำ(๕)เงินที่ได้รับการอุดหนุนจากเทศบาลหรือหน่วยงานอื่น(๖) รายได้อื่น ๆข้อ ๓๐ รายได้ใด ๆ ที่เกิดขึ้นจากกิจการประปาให้ตกเป็นรายได้ของกิจการประปา คณะกรรมการสามารถนำไปใช้จ่ายในกิจการต่าง ๆ ได้ตามที่กำหนดไว้ในระเบียบข้อบังคับของกิจการประปาและให้แจ้งสมาชิกทราบในการประชุมครั้งถัดไปข้อ ๓๑ รายจ่ายของกิจการประปา หมายถึง(๑) รายจ่ายในการดำเนินการเกี่ยวกับระบบผลิตน้ำการจ่ายน้ำประปา การบำรุง ซ่อมแซม การขยายกิจการประปา(๒) รายจ่ายในการบริหารกิจการประปา เช่นค่าจ้างเจ้าหน้าที่ ค่าวัสดุอุปกรณ์ ฯลฯ(๓)ค่าเบี้ยประชุมหรือค่าตอบแทนกรรมการตามสถานะทางการเงินของกิจการประปา(๔) รายจ่ายในส่วนที่นำผลกำไรไปใช้ให้เกิดประโยชน์เช่น การสร้างสาธารณสมบัติให้แก่ชุมชน(๕) รายจ่ายอื่น ๆ ที่กำหนดไว้ในระเบียบข้อบังคับของกิจการประปา ทั้งนี้ต้องได้รับความเห็นชอบจากเทศบาลข้อ ๓๒ การเก็บรักษาเงินเงินของกิจการประปาจะต้องนำฝากธนาคารในนามของกิจการประปา ภายใน ๑๕ วันหลังจากเก็บค่าน้ำเรียบร้อยแล้ว โดยประธาน เหรัญญิกหรือผู้ได้รับมอบหมายหากมีความจำเป็นจะต้องเก็บรักษาเงินไว้ใช้จ่ายในกรณีเร่งด่วนให้เป็นไปตามที่คณะกรรมการกำหนด ทั้งนี้ต้องได้รับความเห็นชอบจากเทศบาลข้อ ๓๓ การเบิกเงินการเบิกเงินของกิจการประปา สามารถเบิกจ่ายได้เมื่อคณะกรรมการเห็นชอบให้เบิกจ่ายเท่านั้น โดยต้องลงลายมือชื่อในการเบิกจ่ายอย่างน้อย ๒ ใน ๓ ของผู้มีอำนาจ ดังนี้(๑) ประธาน และเหรัญญิก หรือ(๒) ผู้ได้รับมอบหมายจากคณะกรรมการ และเหรัญญิกในกรณีฉุกเฉิน เช่นเครื่องมือหรืออุปกรณ์ประปาเกิดการขัดข้องกะทันหัน และจะต้องดำเนินการแก้ไขทันที หากไม่ดำเนินการทันทีจะเกิดความเสียหายแก่กิจการประปาได้ให้ประธาน หรือเหรัญญิกสามารถนำเงินที่เก็บรักษาไว้ก่อนนำฝากธนาคาร จ่ายได้ทันทีโดยไม่ต้องผ่านการเห็นชอบจากคณะกรรมการไม่เกินครั้งละ ๕,๐๐๐บาท และจะต้องแจ้งให้คณะกรรมการทราบทันทีเมื่อ มีการประชุมข้อ ๓๔ การเงินและบัญชีรูปแบบการทำบัญชีของกิจการประปาให้เป็นไปตามที่เทศบาลกำหนดและให้เทศบาลตรวจสอบการเงินและบัญชีอย่างน้อยปีละ ๔ครั้ง หากพบข้อบกพร่องให้แจ้งให้คณะกรรมการดำเนินการแก้ไขให้ถูกต้องหมวด๗บทลงโทษ ข้อ ๓๕ ในกรณีพบว่า สมาชิกผู้ใช้น้ำกระทำผิด โดยการขโมยใช้น้ำให้คณะกรรมการดำเนินการ ดังนี้(๑) เมื่อพบว่าเป็นการกระทำความผิดครั้งแรก ให้คณะกรรมการว่ากล่าวตักเตือนเป็นลายลักษณ์อักษร(๒) เมื่อพบว่าเป็นการกระทำความผิดครั้งที่ ๒ให้คณะกรรมการปรับเงินผู้กระทำความผิดเป็นจำนวนเงินไม่น้อยกว่า ๕๐๐ บาท แต่ไม่เกิน๑,๐๐๐ บาท โดยให้มีการบันทึกไว้เป็นลายลักษณ์อักษร(๓) เมื่อพบว่าเป็นการกระทำความผิดครั้งที่ ๓ให้คณะกรรมการตัดสิทธิการใช้น้ำ แก่ผู้กระทำความผิด โดยงดการจ่ายน้ำหากผู้กระทำความผิดต้องการใช้น้ำอีกครั้ง ให้ถือเสมือนเป็นผู้ขอใช้น้ำรายใหม่ซึ่งต้องเสียค่าธรรมเนียมแรกเข้า ๑๐๐ บาท และค่าธรรมเนียมติดตั้งมาตรวัดน้ำใหม่ไม่เกิน ๓,๐๐๐ บาท และต้องเสียค่าปรับ ๑,๐๐๐บาทข้อ ๓๖ ให้นายกเทศมนตรีตำบลตาจงมีหน้าที่รักษาการให้เป็นไปตามเทศบัญญัตินี้ประกาศณ วันที่ ๑ ตุลาคม พ.ศ. ๒๕๕๐อุดมแซ่ตังนายกเทศมนตรีตำบลตาจงปริยานุช/ผู้จัดทำ๑๒กรกฎาคม ๒๕๕๓นันท์นภัสร์/ตรวจ๑๒กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๙๖ ง/หน้า ๒๓๖/๒๔ มิถุนายน ๒๕๕๓